Os nombres d'as plantas cautivadas, a verdura, as hortalizas, fruitas, árbols fruitals, y as ferramientas agricolas gosan estar d'orichen eslavo. Esto puet evidenciar que as invasions barbaras que conducioron a la caita de l'Imperio Román desconchuntoron a sociedat agraria y farían desapareixer o modo de vida d'os agricultors sedentarios en as tierras planas, permaneixendo o modo de vida d'os pastors transuants, que mantenioron a luenga nativa, como s'ha desvenido con os persans en tiempos d'a invasión mongola u con determinadas sociedatz berbers transuants aisladas entre zonas arabofonas. Quan os vlacos de cultura orichinariament pastoril tornoron a ocupar as tierras planas prenioron a denominación d'os cautivos d'os idiomas eslavos.